Pädevus

Pädevus ehk võimkond, võimupiirid, kompetents (inglise keeles competence, power) on õiguse kontekstis õigusaktiga füüsilisele või juriidilisele isikule antud ülesannete, õiguste ja kohustuste kogu. Pädevus annab kaalutlusõiguse mingi õigusliku toimingu sooritamiseks (vastandina kohustusele). Pädevus sisaldab ka vastutust. Eri õigusvaldkondades eristatakse erinevaid pädevuse alaliike.Mikiver, M., Põldmäe, S., Sissejuhatus õigusesse. Tallinn 2003

Pädevus ehk asjatundlikkus, kompetentsus (inglise competence, competency) on hariduse kontekstis isiku teadmiste, oskuste, hoiakute ja väärtushinnangute kogum, mida on vaja tulemuslikuks ja jätkusuutlikuks tegutsemiseks teatud valdkonnas. Pädevused jaotuvad erialasteks ja ülekantavateks pädevusteks. Erialased pädevused on vajalikud mingis kindlas valdkonnas töötamiseks (näiteks töötamiseks õpetajana, kondiitrina, piloodina). Ülekantavad pädevused (neid nimetatakse ka üld- või võtmepädevusteks) võimaldavad inimestel hakkama saada erinevates ja muutuvates töövaldkondades ja -keskkondades.S. Rutiku, Ülekantavate pädevuste arendamine kõrghariduses. Juhendmaterjal. Tartu 2014 
Teatud kutsealal töötamiseks vajalikud pädevused määratletakse kutsestandardites.

Keelelisest aspektist soovitab Eesti Keele Instituudi koostatud "Ametniku soovitussõnastik" arvesse võtta asjaolu, et "inglise keele mõjul kasutatakse [seda sõna] mitmuses, kuigi õige oleks ainsuses, sest tegu on loendamatu nimisõnaga. Ka inglise keeles on competence loendamatu nimisõna, mida kasutatakse valesti".Märksõna "pädevused" "Ametniku soovitussõnastik". Vaadatud 24.12.2025.

 Viited 

 Välislingid 
 Eesti Vabariigi presidendi pädevus
 Kutsekoda

Kategooria: Õigusteadus
Kategooria: Sotsiaalteadused